钦定古今图书集成/理学汇编/学行典/第252卷 > 周萃
## 钦定古今图书集成/理学汇编/学行典/第252卷 > 周萃

按《宁波府志》：“周萃，号水心，负性伉直，时为人解纷排
难，事有不平，一言即决。尝晨入郡城，拾金一囊，中有
赋牒，亟迹其人还之。弟兄三人友爱无间，遗命同坟
而葬。子任，字子重，朴素儒雅，类其父。中年弃诸生，受
子应宾封，布衣蔬食，不改其旧。年七十三卒。两世皆
以应宾贵，赠吏部右侍郎。”